**INFORMÁCIE PRE AUTOROV OHĽADNE EVIDENCIE PUBLIKAČNEJ ČINNOSTI   
VO VYKAZOVACOM OBDOBÍ 2024**

**1.2.2024 – 31.1.2025**

*[Evidencia publikačnej činnosti pre vykazovacie obdobie CREPČ 202](http://cms.crepc.sk/pokyny-crepc-pre-vykazovacie-obdobie-2022.aspx)4 sa riadi aktuálne platným znením Zákona o VŠ, Vyhláškou č. 397/2020 Z. z.* [*MŠVVaŠ o centrálnom registri evidencie publikačnej činnosti a centrálnom registri evidencie umeleckej činnosti*](http://cms.crepc.sk/Data/Sites/1/pdf/metodickepokyny/2022/vyhlaska397-2020.pdf) *a Metodickými pokynmi evidencie publikačnej činnosti CREPČ pre vykazovacie obdobie 2024.*

**Všetky publikácie nezávisle na roku vydania (nové, ako aj staršie nezaevidované publikácie) sa od 1.2.2022 evidujú podľa novej Vyhlášky č. 397/2020 Z. z.**– s **novými kategóriami publikačnej činnosti a s novými kategóriami ohlasov.**

**Podľa obsahu sa výstup publikačnej činnosti od roku 2022 eviduje v**[**kategórii**](https://sldk.tuzvo.sk/sites/default/files/nove_kategorie_epc_podla_vyhlasky_c._397_2020_z._z_0_0_0_0_0_1_0_0.pdf)**:**

a) vedecký (V), b) odborný (O), c) pedagogický (P), d) umelecký (U), e) dokument podliehajúci ochrane práv duševného vlastníctva (D) a f) iný (I).

[**Kategórie ohlas**](https://sldk.tuzvo.sk/sites/default/files/nove_kategorie_ohlasov_epc_podla_vyhlasky_c._397_2020_z._z_0_0_0_1_2_0_0.pdf)**ov na výstup publikačnej činnosti od roku 2022 sú nasledovné:**

Kód 1 - citácia v publikácii registrovaná v citačných indexoch Kód 2 - citácia v publikácii vrátane citácie v publikácii registrovanej v iných databázach okrem citačných indexov Kód 3 - recenzia a umelecká kritika v publikácii

***Vo vykazovacom období 2024 bude SLDK evidovať publikačnú činnosť autorov i ohlasy vo svojom knižnično-informačnom systéme i naďalej s novými aj starými kategóriami publikačnej činnosti i ohlasov.* *Porovnávacia tabuľka CREPČ nových a starých kategórii publikácií má len orientačný charakter; nie je možné jednoznačne zaradiť staré kategórie do nových kvôli zmene kritérií pre jednotlivé kategórie a zmene niektorých princípov evidencie (napr. recenzovanosť publikácií).***

**DÔLEŽITÉ INFORMÁCIE PRE EVIDENCIU PUBLIKAČNEJ ČINNOSTI VO VYKAZOVACOM OBDOBÍ 2024 V ZMYSLE NOVEJ VYHLÁŠKY A METODICKÝCH POKYNOV CREPČ:**

* **Pre všetky vedecké publikácie (publikácie zaradené do kategórií V1, V2 a V3) a pre vysokoškolské učebnice (kategória P1 a P2) je RECENZOVANIE POVINNÉ!**

**Recenzenti musia pôsobiť na inom pracovisku (katedre) ako autori publikácie.** Pracovisko recenzentov sa môže zhodovať s pracoviskom zostavovateľov alebo prekladateľov.

***Ak sa pracovisko recenzentov v zdrojovom dokumente zhoduje s pracoviskom autorov v analytickej časti, napr. v kapitole, záznam nie je považovaný za recenzovaný.***

***Publikácie, ktoré je v zmysle vyhlášky povolené evidovať ako celky alebo rozpísané analytické časti (napr. učebnice), sa z hľadiska recenzovanosti posudzujú ako celok.*** *Ak je pracovisko recenzentov zhodné s pracoviskom autorov, publikácia sa považuje za nerecenzovanú, aj ak sa eviduje ako celok a rovnako aj keď je evidovaná jednotlivo po analytických častiach.* ***Za recenzovanú sa teda nepovažujú ani tie analytické časti, v ktorých sa pracoviská autorov a recenzentov nezhodujú.***

* **Od roku 2024 sa plné texty publikácií v elektronickej podobe POVINNE prikladajú ku všetkým záznamom kategóriou V1, V2 a V3.**

**Do SLDK je potrebné dodať spolu s formulárom a vytlačenými podkladmi aj podklady v elektronickej forme, a to:**

**V1** – plný text publikácie;  
**V2 kapitola / príspevok** – plný text publikácie alebo plný text analytickej časti a titulný list publikácie, obsah, úvod, predhovor, záver, doslov, tiráž, informácie o autoroch a použitá literatúra kapitoly / príspevku;  
**V3** – plný text analytickej časti a titulný list publikácie, obsah, tiráž a informácie o autoroch.

*Pripojené plné texty sa akceptujú, ak sú dobre čitateľné a kompletné, musí ísť o finálnu a oficiálnu verziu vydavateľa pred tlačou, sú uložené v jednom samostatnom PDF súbore s veľkosťou max. 50 MB alebo vo forme URL linku (URL linky plného textu publikácie musia byť trvalo a verejne dostupné).*

* **Čo nie je predmetom evidencie publikačnej činnosti:**

**Do CREPČ nie je povolené evidovať vo vykazovacom období CREPČ 2024:**

* normy,
* ochranné známky, žiadosti o udelenie dodatkového ochranného osvedčenia, prihlášky ochrannej známky, prihlášky označenia pôvodu výrobkov, prihlášky zemepisného označenia výrobkov, prihlášky šľachtiteľského osvedčenia,
* publikácie dostupné len pre vybranú limitovanú skupinu používateľov prostredníctvom prístupových údajov,
* publikácie len študentov prvého a druhého stupňa vysokoškolského štúdia,
* edukačné pomôcky a hry,
* preprinty a publikácie, ktoré ešte neboli vydané v konečnej tlačenej alebo elektronickej verzii (často označené vydavateľom ako first online, early access a pod., ktoré budú neskôr vročené),
* záverečné a kvalifikačné práce (aj knižne vydané; to neplatí pre vedecké monografie, ktoré boli predložené na habilitačné konanie) a autoreferáty záverečných prác,
* osobné blogy a stránky na internete,
* e-learningové kurzy,
* PPT prezentácie a prednášky,
* komentáre a spravodajské články v dennej tlači a v prílohách dennej tlače,
* brožúry, prospekty, katalógy produktov a iné propagačné materiály,
* študijné príručky ako propagačné materiály o štúdiu na vysokých školách, sprievodcovia štúdií a podobné materiály,
* krátke oznámenia o plánovaných alebo už konaných odborných a vedeckých podujatiach a informačné letáky ku podujatiam,
* krátke správy, spomienkové informácie o výročiach alebo úmrtiach vedeckých pracovníkov (články o osobnostiach popisujúce osobný i pracovný život, publikované k životnému jubileu alebo výročiu úmrtia sa môžu evidovať len v kategóriách EPC I2 alebo I3),
* rozhlasové a televízne vysielanie (čítania, rozhovory atď.),
* verejne dostupné interné dokumenty (interné politiky, stratégie rozvoja, organizačnometodické pokyny, smernice a pod.),
* retrakcie, vydavateľom stiahnuté publikácie z vydania najmä pre nedodržanie autorskej a/alebo publikačnej etiky (platí aj pre ohlasy).

**Záznam publikácie, ktorej autormi sú zamestnanci viacerých VŠ, je v CREPČ evidovaný len raz - to predpokladá vzájomnú dohodu autorov jednotlivých inštitúcií ohľadne percentuálnych podielov a kategórie publikačnej činnosti** ešte pred zaevidovaním v príslušnom lokálnom knižnično-informačnom systéme a následne v  CREPČ, aby sa predišlo chybám a rozporom pri evidencii v CREPČ.

**Do štatistiky štátnej dotácie pre vykazovacie obdobie 2024 budú zaradené záznamy publikácií, ktoré boli vydané v roku 2024 a tiež publikácií vydaných v roku 2023, ak neboli zaevidované v predchádzajúcom vykazovacom období**. Tu je dôležité pri spoločných záznamoch s inými VŠ dodržiavať jedno vykazovacie obdobie, aby nedochádzalo k zbytočným disproporciám pri spracovaní do jedného spoločného online systému CREPČ.

**Publikácia bude zaevidovaná do CREPČ až po doručení kompletných podkladov, potrebných k evidencii publikačnej činnosti, do SLDK a po vyplnení všetkých povinných údajov v aktuálnom** [**Všeobecnom formulári SLDK**](https://dokumenty.tuzvo.sk/sites/default/files/formular_2022.docx)**, vrátane oblasti výskumu, študijného odboru a podpisov autora (autorov) a vedúceho pracoviska.** V prípade neuvedenia všetkých údajov vo formulári budú podklady vrátené autorom na doplnenie.

**Priebežne sú v SLDK registrované aj ohlasy autorov, pričom autori sú zodpovední za dodávanie podkladov k evidencii ohlasov, za ich kontrolu a úplnosť v databáze EPCA SLDK.**

**Prípadné otázky, prosíme, adresujte:**

**Evidencia publikačnej činnosti:**Mgr. Eva Fürhofferová - DF, LF, ABH, VšLP, CĎV; kl. 6653; e-mail: [eva.furhofferova@tuzvo.sk](mailto:eva.furhofferova@tuzvo.sk)  
Mgr. Eva Macková - FEE, ÚCJ, ÚTVŠ; kl. 6657; e-mail: [eva.mackova@tuzvo.sk](mailto:eva.mackova@tuzvo.sk)  
Mgr. Lucia Maťokárová - FT; kl. 6645; e-mail: [lucia.uhrinova@tuzvo.sk](mailto:lucia.uhrinova@tuzvo.sk)

**Evidencia ohlasov:**  **OHLASY KATEGÓRIE 1**

***Lesnícka fakulta:***PhDr. Janka Morongová, kl. 6657, e-mail:  [janka.morongova](mailto:%20janka.morongova@tuzvo.sk)@tuzvo.sk  
***Drevárska fakulta, Fakulta techniky:***Ing. Patrícia Olekšáková, kl. 6656, e-mail: [patricia.oleksakova@tuzvo.sk](mailto:patricia.oleksakova@tuzvo.sk)  
***Fakulta ekológie a environmentalistiky:***  
Mgr. Eva Macková, kl. 6657; e-mail: [eva.mackova@tuzvo.sk](mailto:eva.mackova@tuzvo.sk)

**OHLASY KATEGÓRIÍ 2,3**

***DF, LF, FT, FEE TU + ostatné organizačné súčasti***   
Ing. Patrícia Olekšáková, kl. 6656, e-mail: patricia.oleksakova@tuzvo.sk

***Všetky potrebné informácie a odkazy, týkajúce sa evidencie publikačnej činnosti (i ohlasov) nájdete na stránkach*** [***https://sldk.tuzvo.sk/sk/publikacna-cinnost***](https://sldk.tuzvo.sk/sk/publikacna-cinnost) ***a***[***https://cms.crepc.sk/***](https://cms.crepc.sk/)

SLDK, 28.2.2024 Mgr. Eva Fürhofferová, garant evidencie publikačnej činnosti